OpenLLM-France/wikimedia huggingface dataset:
# Konstantin Rokossovski

Konstantin Konstantinovitx (Ksaverievitx) Rokossovski (polonieraz: Konstanty Ksawerowicz Rokossowski; errusieraz: Константи́н Константи́нович (Ксаве́рьевич) Рокоссо́вский); 1896ko abenduaren 21a/abenduaren 9a - 1968ko abuztuaren 3a) Sobietar Batasuneko militarra eta Poloniako defentsa ministroa izan zen. Bigarren Mundu Gerrako Sobietar Batasuneko komandante ospetsuenetarikoa izan zen, batez ere Bagration Operazioaren ondoren.
Hurrengo neguan Don ibaiaren inguruko osteen buruzagi zen eta Stalingradeko hiria setiatu zuten 22 dibisio alemaniarrak suntsitzeko berebiziko erasoa gidatu zuen eta gerraren nondik norakoa erabat aldatu zuen. 1944an mariskal egin zuten eta Errusiako lehen eta bigarren fronteen zuzendari izan zen. Zenbait erasoren ondoren Varsoviatik 60 km-ra iritsi zen, eta Ekialdeko Prusia, Pomerania eta Danzig eta Stettingo eremu batzuk askatu zituen. Poloniako mariskala zen eta Poloniako hiritar egin zen 1949an. Defentsa ministro eta gudarosteko komandante nagusi izendatu zuten. Poloniako ministro-kontseiluko lehendakari zen 1952an eta Varsoviako Ituneko gudarosteko komandante nagusia 1955ean. Gomulkak Poloniako aginpidea eskuratu zuenean Sobietar Batasunera itzuli zen eta Defentsa ministrorde (1958) eta Defentsarako ministerioko ikuskatzaile nagusi (1962) izendatu zuten.
* Datuak: Q40482
* Multimedia: Konstantin Rokossovsky / Q40482
# Konstantin Simonov

Konstantin Mikhailovitx Simonov (errusieraz: Константин Михайлович Симонов; Petrograd, 1915eko azaroaren 28a/azaroaren 15a - Mosku, 1979ko abuztuaren 28a) sobietar olerkari, antzerkigile eta gerra-berriemailea izan zen.
Noblezia errusiarreko familia batean jaio zen. Haurtzaroa Riatoven eta Saratoven eman zuen eta 1931tik Moskun. 1935. urtera arte doitasunezko ingeniari lantegi batean lan egin zuen. 1936an argitaratu zituen lehen olerkiak. 1938an Filosofia, Historia eta Literaturako Moskuko Institutuan sartu zen, baina hurrengo urtean gerra-berriemaile bat bidali zioten. Armadaren egunkari ofizialean lan egin zuen eta koronel mailara igo zen. . Errumaniara, Bulgariara, Jugoslavosera eta Poloniara eraman zuen bere lanak, eta Berlingo guduan ere parte hartu zuen. Gerraren ondoren, Pravdako korrespontsala izan zen Asia erdialdean.
Antzezlanak, olerkiak eta eleberriak idatzi zituen. Bere lanik ospetsuena 1941eko Irxaron nazazu olerkia da.

## Lanak
### Eleberriak

* Egunak eta gauak, 1944
* Armakideak, 1952 (Товарищи по оружию, Tovarišči po orožiu)
* Biziak eta hilak, 1959 (Живые и мертвые, Živie i mertvie)
* Ez da soldadu jaiotzen, 1964 (Солдатами не рождаются, Soldatami ne roždajutsija)
* Egun bakoitza luzea da, 1965
* Datuak: Q44695
* Multimedia: Konstantin Simonov / Q44695
# Konstantin Tsiolkovski

Konstantin Eduardovitx Tsiolkovski (Izhevskoie, Errusiar Inperioa, 1857ko irailaren 17a/irailaren 5a - Kaluga, Errusiako SESF, Sobietar Batasuna, 1935eko irailaren 19a) zientzialaria eta asmatzailea izan zen. Aerodinamikari buruzko ikerketa sakonak egin ondoren, astronautikaren inguruko arazoak aztertu zituen. 1898. urtean frogatu zuen espazio ontzien propultsiorako isurkari karburatuak egokiagoak direla solidoak baino. 1903. urtean, Moskuko Teknika aldizkarian, espazio-ontzi baten hegaldiari buruzko lan bat aurkeztu zuen. Ikerlan hau 20 urte geroago argitaratu bazuten ere, espazio-ontzien propultsioari buruzko aurrenetako lan garrantzitsua izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q41239
* Multimedia: Konstantin Tsiolkovsky / Q41239
# Konstantin Novoselov

Sir Konstantin Sergeievitx Novoselov (errusieraz: Константи́н Серге́евич Новосёлов, translit.: Konstantin Sergeievitx Novosiolov; Nizhni Tagil, Sobietar Batasuna, 1974ko abuztuaren 23a) fisikari errusiar-britainiarra, Fisikako Nobel Sariduna grafenoaren inguruan egindako lanengatik.
Novosiolovek 60 ikerlan baino gehiago argitaratu ditu supereroankortasuna (Hall efektua), Geko-zinta eta grafenoa bezalako gaiei buruz.
Gaur egun, Novosiolov Manchesterreko unibertsitateko fisika mesoskopikoko ikerkuntza-taldean ari da lanean.

## Sariak

* Nicholas Kurti saria (2007)
* Europako Fisika Elkartearen saria (2008)
* Fisikako Nobel Saria (2010), Andre Geimekin batera grafenoaren inguruan egindako lanengatik.

## Kanpo estekak

* (Ingelesez) ScienceWatch-en elkarrizketa
* (Ingelesez) Konstantin Novosiolovi eta Andre Geimi buruzko artikulua Nobel Saria irabazi zutenean
* (Gaztelaniaz) Elkarrizketa
* (Ingelesez) Manchesterreko unibertsitateko webgune pertsonala
* Datuak: Q106494
* Multimedia: Konstantin Novoselov / Q106494
# Konstantin Päts

Konstantin Päts (Tahkuranna, 1874ko otsailaren 23a/otsailaren 11 - Kalinin oblasta, 1956ko urtarrilaren 18a) estoniar politikaria izan zen. Politikan jardun zuen lehen estoniarretako bat izan zen eta 40 urteko lehia izan zuen Jaan Tõnissonekin, lehenengo kazetaritzan eta gero politikan. 1905eko Errusiako Iraultzan heriotza zigorra ezarri zioten, baina Suitzara eta Finlandiara ihes egin ahal izan zuen. Estoniara itzuli ondoren, kartzelan egon zen 1910etik 1911ra. 1918an Estoniako Salbazio Batzordeko kide izan zen eta Estoniako Independentzia Aldarrikapenaren sinatzaileetako bat izan zen. 1918tik 1919ra, Estoniako behin-behineko gobernuaren burua izan zen. 1920ko eta 1930eko hamarkadetan Estoniako alderdi eskuindarrenaren buru izan zen, eta bost aldiz izan zen herrialdeko estatuburua. Bere azken agintaldian auto-kolpea eman zuen 1934an armadaren eta parlamentuaren laguntzarekin. 1938an konstituzio berri bat onartu zen eta 1938an Päts Estoniako lehenbiziko presidente bihurtu zen. Sobietar Batasunaren 1940ko okupazioaren ondoren, SESBera deportatua izan zen, non 1956an hil zen. Bere gorpuzkiak 1990ean berreskuratu eta Estonian lurperatu zituzten.

## Kanpo estekak

* Datuak: Q299114
* Multimedia: Konstantin Päts / Q299114
# Konstantin von Neurath

Konstantin Bermann Karl Freiherr von Neurath (Kleinglattbach, Württembergeko Erresuma, Alemaniar Inperioa, 1873ko otsailaren 2a - Enzweihingen, Baden-Württemberg, 1956ko abuztuaren 14a) alemaniar diplomazialari eta politikaria izan zen. Suabiako nobleziako familia batean jaio zen eta 1901ean hasi zuen bere ibilbide diplomatikoa. Lehen Mundu Gerran borrokatu zuen eta Burdinazko gurutzea jaso zuen. Gerraren ondoren, enbaxadore izan zen Danimarkan eta Italian. 1932an Franz von Papen kantzilerrak Atzerri ministro izendatu zuen eta Hitlerren gobernuan karguan jarraitu zuen. 1938an Joachim von Ribbentropek ordezkatu zuen, nazi sutsuagoa zena. 1939tik 1943ra Bohemia eta Moraviako protektoratuako Reichsprotektora (euskaraz: «Reicharen babeslea») izan zen, nahiz eta 1941etik izen hutsez izan. Nurenbergeko epaiketetan hamabost urteko kartzela-zigorra ezarri zioten, baina 1954an askatu zuten.
* Datuak: Q153421
* Multimedia: Konstantin von Neurath / Q153421
# Konstantin Zirianov

Konstantin Georgievitx Zirianov (Константи́н Гео́ргиевич Зыря́нов) (Perm, 1977ko urriaren 5a), errusiar futbolari ohia da.

## Taldeak

| Taldea | Herrialdea | Urtea |
| Amkar Perm | Errusia | 1994-2000 |
| Torpedo Moscú | Errusia | 2000-2007 |
| Zenit San Petersburg | Errusia | 2007- |

## Palmaresa
### Txapelketa nazionalak

| Txapelketa | Taldea | Herrialdea | Urtea |
| Errusiako Premier Liga | Zenit San Petersburg | Errusia | 2007 |
| Errusiako Superkopa | Zenit San Petersburg | Errusia | 2008 |

### Nazioarteko txapelketak

| Txapelketa | Taldea | Herrialdea | Urtea |
| UEFA kopa | Zenit San Petersburgo | Errusia | 2008 |

### Banakako lorpenak

| Saria | Urtea |
| Urteko Jokalaria Errusian | 2007 |
* Datuak: Q189008
* Multimedia: Konstantin Zyryanov / Q189008
# Konstantin Txernenko

Konstantin Ustinovitx Txernenko (errusieraz: Константи́н Усти́нович Черне́нко; 1911ko irailaren 24 – 1985eko martxoaren 10) Sobietar Batasuneko burua izan zen 1984ko otsailaren 13an hil arte, 13 hilabete geroago.
Andropoven ondoren, Sobietar Batasuneko Alderdi Komunistako idazkari nagusi eta Sobiet Goreneko Presidium-eko buru izendatu zuten (1984).

## Erreferentziak

* ↑ Lur entziklopedietatik hartua.
* Datuak: Q127442
* Multimedia: Konstantin Chernenko / Q127442
# Konstantin Pobedonostsev

Konstantin Petrovitx Pobedonostsev (Mosku, 1827ko ekainaren 2a/maiatzaren 21a - San Petersburgo, 1907ko martxoaren 23a/martxoaren 10a) politikari errusiarra izan zen. Moskuko Unibertsitateko Zuzenbide Zibileko irakasle izan ondoren, San Petersburgora dei egin zioten errege izango zenaren irakasle izan zedin (1865). Sinodo santuko prokuradore nagusi izan zen 1880. urtetik aurrera, eta eragin handia izan zuen Errusiako politikan bere ikaslea, Alexandro III.a, enperadore bihurtu zenean (1881). Absolutismoa, atzerriko ekarpen guztien aurkako borroka, gutxiengoen errusiartzea, ez-ortodoxoen (katolikoak, luteranoak) esetsaldiak eta juduen aurkako erasoak izan ziren Pobedonostseven politikaren ezaugarri nagusiak. Japoniaren kontrako gerraz geroztik eragin gutxiago izan zuen Errusiako politikan. Moskovskyy sbornik (1896, Moskuko bilduma) saiakera-liburuan ezagutarazi zuen bere pentsamendua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q359754
* Multimedia: Konstantin Pobedonostsev / Q359754
# Konstantin Stanislavski

Konstantin Sergeievitx Stanislavski (errusieraz: Константи́н Серге́евич Станисла́вский; Mosku, Errusiar Inperioa, gaur egun Errusia, 1863ko urtarrilaren 17a/urtarrilaren 5a - Mosku, Sobietar Batasuna, 1938ko abuztuaren 7a), Konstantin Sergeievitx Alexeiev jaioa, errusiar antzezle, antzerki-zuzendari eta teorialaria izan zen.

## Bizitza

1888an Arte eta Literatura Elkartea sortu zuen Fiodor Komisazhevskirekin batera; han ezagutarazi zuen bere burua. 1898an, Moskuko Arte Antzokia sortu zuen Dantxenkorekin batera. Antzezle eta zuzendari gisa, imitazioa eta itxurakeria baztertu eta pertsonaien eta antzerki-lanen benetakotasuna eta funtsa adierazi zituen; Anton Txekhoven lanak antzerkiratu zituen gehienbat.
Teorialari eta pedagogo gisa egindako lanari zor dio Stanislavskik bere ospea. Aktoreak prestatzeko eta trebatzeko metodo bat sortu zuen, XX. mendeko antzerkigintza irauli duena: barne-azterketaz, intuizioaz eta inkontzientearen indarraz baliaturik aktoreak sakon aztertu eta bilatu behar du pertsonaiaren psikologia, eta haren nortasuna bereganatu eta adierazi behar du pertsonaia izaki bizi bat bailitzan.
Idazlan nagusiak Nire bizitza artean, Aktorearen prestakuntza eta Pertsonaia nola osatu ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q49484
* Multimedia: Constantin Stanislavski / Q49484
# Landseer

Landseer txakur arraza bat da. Bere jatorria Suiza zein Alemanian kokatzen da.

## Kanpo estekak

* Datuak: Q38950
* Multimedia: Landseer (dog) / Q38950
# Landskrona udalerria

Landskrona Suediako udalerria da. Eskaniako konderrian kokatua dago. 300,64 km² ditu eta 44.153 biztanle ditu, ia denak Landskrona herriburuan.

## Mugakideak

Honako udalerri hauekin egiten du muga:
Helsingborg udalerria Svalöv udalerria Kävlinge udalerria Fredensborg Municipality $^{(en)}$ Hørsholm Municipality $^{(en)}$

## Ondasun nabarmenak

* Landskronako zitadela.

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q502298
* Multimedia: Landskrona Municipality / Q502298
# Landsmeer

Landsmeer (entzun) Herbehereetako Ipar Holanda probintziako herria da. 2010eko urtarrilaren 1eko erroldaren arabera, herriak 10.240 biztanle zituen.

## Ikus, gainera

* Ipar Holanda

## Kanpo estekak

* (Nederlanderaz) Udalaren webgunea.
* Datuak: Q9942
* Multimedia: Landsmeer / Q9942
# Landshut

Landshut (bavarieraz Landshuad) Alemaniako Bavaria estatu federaleko hiria da, zehatzago esanda Bavaria Behereko hiriburua. Bere armarriari erreparatuta Hiru kaskoen hiria (Dreihelmenstadt) ezizena du. Isar ibaiak zeharkatzen du hiria.

## Etimologia

Landshut izena bertako gazteluaren izena izan zen XVI menderarte, eta lurraldearen babeslea esan nahi du.

## Historia

Landshut hiria eta Trausnitz gaztelua 1204 urtean sortu zituen Luis I.a Bavariakoak eta 1231erako jadanik Wittelsbach familiaren egoitza bihurtu zen. 1255ean bavaria bitan zatitu zenean Bavaria Beherearen hiriburu bihurtu zen.
1475ean Gorka Bavariakoa Poloniako Jadwiga Jagiellon printsesarekin bertan ezkondu zen. Ospakizun handiak izan ziren eta gaur egun lau urtean behin Erdi Aroko jaialdia antolatzen da ezkontza hura gogoratu eta eskenaratuz.
Luis X.a Bavariakoak Italiatik bueltan bere bizilekua izango zen Landshut Erresidentzia eraiki zuen 1537–1543 artean Alpeen iparraldeko lehenengo pizkundeko estiloko jauregia izan zelarik.

## Ondasun nabarmenak

* Trausnitz gaztelua (Burg Trausnitz): 1204an sortu eta XIII mendean zehar eraikitako gaztelu gotikoa da, Wittelsbach etxearen egoitza izan zena. XV mendean zabaldu eta harresi garaiagoak jarri zituzten.
* Landshut Erresidentzia (Stadtresidenz Landshut): 1537–1543 artean eraikitako pizkundeko jauregia. 1780an Gilen Bavariakoak fatxada aldatu zuen Frantziako Neoklasizismo estiloan.
* San Martin Eliza (Martinskirche): Adreilu gorriz eginiko eraikin gotikoa da, mota honetako eraikinen artean munduan den bigarren garaiena, dorreak 130'6 metrotako altuera baitu. 1389an eraiki zen.

## Kultura

* Landshuter Hochzeit jaialdia: Lau urtetik behin 1475ean gertaturiko Gorka Bavariakoa Poloniako Jadwiga Jagiellon printsesaren ezkontza antzezten da Landshuteko kaleetan, desfile erraldoia eta Erdi Aroko feria egiten delarik. 1903an izan zen lehen ekitaldia eta hasieran urtero egiten bazuten ere Bigarren Mundu Gerraren ondoren hiru urtean behin eta 1985tik aurrera lau urtean behin egiten da. Jaialdiak irauten duen hiru asteetan 700.000 turista etortzen dira eta desfilearen egunean 120.000tik gora izaten dira, hiriaren populazioaren bikoitza.

## Hiri senidetuak

Lanshut ondorengo hiriekin senidetuta dago:
* Elgin, Moray (Eskozia)
* Compiègne (Frantzia)
* Ried im Innkreis (Austria)
* Schio (Italia)
* Sibiu (Errumania)

## Demografia

Ikus jatorrizko Wikidatako eskaera eta iturriak.

## Kanpo estekak

* (Ingelesez) (Gaztelaniaz) (Alemanez) Webgune ofiziala
* Datuak: Q3974
* Multimedia: Landshut / Q3974
# Landsker Line

Landsker Line Galesko hego-mendebaldean hizkuntza lurralde bi historikoki banatzen duen muga da, mendeetan zehar galeseradunak iparraldean eta ingelesdunak hegoaldean uzten dituena.
Historian zehar aldatu egin da, eta horren lekuko ingurunean dauden 50 gaztelu eta gotorlekuak dira, Normandia eta Flandriatik joandakoek eraikiak euren buruak galestarrengandik babesteko.
Muga hau kultura-muga adibide aparta da, hamar mendetan zehar iraun egin zuena lege-estatusik gabe. Gaur egungo Sir Benfro/Pembrokeshire konterrian kokatuta zegoen.

## Kanpo estekak

* (Ingelesez) BBCren informazioa
* Datuak: Q3402610
# Landscheid

Landscheid Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 1.965 biztanle zituen 30,2 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q337826
* Multimedia: Landscheid / Q337826
# Landscheide

Landscheide'

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q556202
* Multimedia: Landscheide / Q556202
# Landsknecht

Landsknecht (lanʦ.knɛçt ahoskatua; Land, lurra, eta Knecht, agindupeko, hitzen lotunea), XV. eta XVII. mendeen artean aritu ziren alemaniar mertzenarioak izan ziren.
Infanterian aritu ziren, hasieran zaldunen peoi moduan. Pika bat besterik ez zuten eramaten eta epeka-epeka, unitateak sortuz hasi ziren. Pizkunde garaian, alemaniar infanteriaren unitate nagusia osatzen zuten. Askotan espainiar tertzioekin batera aritu ziren.
Hasieran, Suabia, Alsazia, Flandria eta Renaniakoak ziren arren, gero Europa osokoak izan ziren.

## Kanpo estekak

* Datuak: Q156733
* Multimedia: Landsknechts / Q156733
# Kota Sugawara

Kota Sugawara (japonieraz: 菅原 康太, 1985eko maiatzaren 22a - ) Japoniako futbolaria da.
Hainbat futbol taldetan jokatu du, esaterako Tokushima Vortis.

## Kanpo estekak

* (Japonieraz) J.League Data Site
* Datuak: Q6433824
# Kota Sugiyama

Kota Sugiyama (japonieraz: 杉山 浩太, 1985eko urtarrilaren 24a - ) Japoniako futbolari ohia da.
Hainbat futbol taldetan jokatu du, esaterako Shimizu S-Pulse eta Kashiwa Reysol.

## Kanpo estekak

* (Japonieraz) J.League Data Site
* Datuak: Q641530
# Kota Ueda

Kota Ueda (japonieraz: 上田 康太, 1986ko maiatzaren 9a - ) Japoniako futbolaria da.
Hainbat futbol taldetan jokatu du, esaterako Júbilo Iwata eta Omiya Ardija.

## Kanpo estekak

* (Japonieraz) J.League Data Site
* Datuak: Q195451
* Multimedia: Kota Ueda / Q195451
# Kota Sanada

Kota Sanada (japonieraz: 真田 幸太, 1999ko apirilaren 21a - ) Japoniako futbolaria da.
Hainbat futbol taldetan jokatu du, esaterako Shonan Bellmare.

## Kanpo estekak

* (Japonieraz) J.League Data Site
* Datuak: Q50286843
# Kota Watanabe

Kota Watanabe (japonieraz: 渡辺 皓太, 1998ko urriaren 18a - ) Japoniako futbolaria da.
Hainbat futbol taldetan jokatu du, esaterako Tokyo Verdy.

## Kanpo estekak

* (Japonieraz) J.League Data Site
* Datuak: Q27917799
* Multimedia: Kota Watanabe / Q27917799
# Kota Yamada

Kota Yamada (japonieraz: 山田 康太, 1999ko uztailaren 10a - ) Japoniako futbolaria da.
Hainbat futbol taldetan jokatu du, esaterako Yokohama F. Marinos.

## Kanpo estekak

* (Japonieraz) J.League Data Site
* Datuak: Q39124448
# Kota Sameshima

Kota Sameshima (japonieraz: 鮫島 晃太, 1992ko ekainaren 24a - ) Japoniako futbolaria da.
Hainbat futbol taldetan jokatu du, esaterako AC Nagano Parceiro eta Fujieda MYFC.

## Kanpo estekak

* (Japonieraz) J.League Data Site
* Datuak: Q6433815
# Kota Suzuki

Kota Suzuki (japonieraz: 鈴木 厚太, Suzuki Kota, 1997ko maiatzaren 2a -) Japoniako futbolaria da.
Hainbat futbol taldetan jokatu du, esaterako Azul Claro Numazu.

## Kanpo estekak

* (Japonieraz) J.League Data Site
* Datuak: Q95163133
# Kota Wada

Kota Wada (japonieraz: 和田 昻大, 1982ko irailaren 28a - ) Japoniako futbolari ohia da.
Hainbat futbol taldetan jokatu du, esaterako Vissel Kobe.

## Kanpo estekak

* (Japonieraz) J.League Data Site
* Datuak: Q23900262
# Kota Teramae

Kota Teramae (japonieraz: 寺前 光太, 1995eko uztailaren 9a - ) Japoniako futbolaria da.
Hainbat futbol taldetan jokatu du, esaterako Fukushima United FC.

## Kanpo estekak

* (Japonieraz) J.League Data Site
* Datuak: Q54867532
# Leitzarango zentral hidroelektrikoa

Leitzarango Zentral Hidroelektrikoa Leitzarango bailaran kokatutako zentral hidroelektrikoa da.
Hurrengo ezaugarri hauetan azpimarragarria da zentral hau: Gipuzkoa osoko zentralik nabarmenena da, eta bere kanala dela eta bihurtu da famatua, bertara senderismoa oso gustoko duten asko eta asko hurbiltzen direlako. Zentral honetara heltzeko 1000 eskailera igo behar dira, horra hor, kirolzaleen interesa.
Zentral hau aurrera eraman duen enpresak beti deitu izan dio honako honi Leizarango Zentral gisa. Hala ere, bere izenik famatuena 1000 eskaileratako zentrala da. Beste zentraletaz bereizteko Iberdrola zentrala deritzo.
Zentral honen aurreneko jabea "Sociedad Hidroelectrica Iberica" izan zen. 1901ean ekin zioten alor hori Bilbon Juan Urrutia ingeniari arabarrari esker. 1944an "Saltos del Duero" deritzonarekin elkartu ziren "Iberduero" osatuz, 1992an Iberdrola izena eskuratu zuen.
Zentral hau, erabilera industralierako egina izan zen. Aurrekoa burutzeko elektrizitate sare bat lotu zuten Bilborekin. Sare honek inguruko zenbait enpresa ere asetu zituen.
1900ean lortu zituzten Larreta anaiek ibaiaren hedapena erabiltzako eskubideak. Arazoak zirela eta, presa gorago egin behar izan zuten. Ordudanik, hainbat eta hainbat eraldaketa suertatu dira honako zentral honetan.
Olaberriako zentrala Leitzarangoa energiaz hornitzeko eraiki zuten.

## Erreferentziak

* 1 2 3 4 (Gaztelaniaz) Central hidroeléctrica del Leizarán o de Iberdrola. (Noiz kontsultatua: 2010-02-16).

## Ikus, gainera

* Energia hidraulikoa

## Kanpo estekak

* Datuak: Q12262129
# Leitzarateka

Leitzarateka edo Leizar Ateka Nafarroa Behereko hegoaldeko mendi bat da, Ortzanzurietaren eta Arnostegiren artekoa, Urkulu mendilerroa osatzen duten bost mendietako bat. Garaierari dagokionez, hirugarrena da, 1414 metroko garaierarekin.

## Abiapuntuak

1.236 metrora dagoen Arnostegiko lepotik, tontor honen igoera ibilaldi patxaratsu bat da. Ibilbide luzeagoak, Orbaizeta edo Orbaiztako lantegitik, Izpegiko lepotik Arnostegira heldu arte, edo Ibañetako mendatetik, lehen aipaturiko gailurretik izango lirateke.

## Erreferentziak

* ↑ http://www.euskara.euskadi.eus/r59-lurcontd/eu/contenidos/termino/_c03795/eu_l_1389/l1389.html

## Kanpo estekak

* euskal-herria.org webgunean
* Datuak: Q12262130
# Leitzweiler

Leitzweiler Alemaniako udalerria da. Renania-Palatinatua estatuan dago, [[Birkenfeld (barrutia)|Birkenfeld]] barrutian. 2014an 104 biztanle zituen 3,02 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q630938
* Multimedia: Leitzweiler / Q630938
# Kristaua!

Kristaua! Anselmo Ginea artista bizkaitarrak 1897an oihalean egindako olio-margolan bat da. Gaur egunean Bilboko Arte Ederretako Museoan dago.

## Gaia

Margolan honen gaia eszena kostunbrista bat da. Bertan baserrira iritsi berri den nekazari familia bat irudikatzen da, jaioberria bataiatu ondoren. Zehazki, haurra amaren besoetan emateko unea agertzen da da. Atzealdean Begoñako basilika ikusten bada ere, protagonistek Arratiako jantziak daramatzate.

## Estetika

Estetikari dagokionez, aurrekaldean dauden irudiak akademikoki landuta daude eta ondoan, aldiz, teknika modernoagoak erabiltzen ditu: puntillismoa, enpastea eta kolore biziak.

## Erreferentziak

* 1 2 «Bilduma online eta irudien salmenta | Bilboko Arte Ederren Museoa» www.museobilbao.com (Noiz kontsultatua: 2020-02-03).
* 1 2 Guinea y Ugalde, Anselmo, 1855-1906.. (2012). Anselmo Guinea (1855-1906) : los orígenes de la modernidad en la pintura vasca. Museo de Bellas Artes de Bilbao ISBN 978-84-96763-36-4. PMC 777477265. (Noiz kontsultatua: 2020-02-03).
* ↑ Anselmo Guinea (1855-1906) : las ilustraciones de un chimbo.. Fundación BBK 2012 ISBN 978-84-8056-315-4. PMC 796782607. (Noiz kontsultatua: 2020-02-03).

## Kanpo estekak

* Datuak: Q84318469
# Kristautasun ebanjeliko

Ebanjelismoa kristau-federako iturri bakartzat ebanjelioa hartzen duen edozein doktrina edo jarrera. Bereziki Erdi Aroko zenbait mugimendu (kataro, frantziskotar, etab.ez) eta Erreforma ondoko eliza protestanteaz esaten da.
Bere jarraitzaileek Eliza ebanjelikoak osatzen dituzte. Eliza hauek eklesiologia (gobernu) arloan, liturgia (gurtza-estiloia) arloan edo bigarren mailako sinismetan aldeak izan arren, guztiek bere doktrinan hiru sineste oinarriak onartzen dituzte: Hirutasuna, Kristoren Fedearen bitarteko salbamena eta Bibliaren hutsezintasuna.
Protestantismoaren barruko elizak, XX. mendeko bukaeran eta XXI. mendeko hasieran, bere jarraitzaileek "ebanjelikoak" dute izena, protestantismo liberaletik aldentzeko.

## Erreferentziak

* ↑ Harluxet Hiztegi Entziklopedikoa. Ebanjelismo. .
* ↑ Paul Freston: Evangelicals and Politics in Asia, Africa and Latin America, Cambridge: Cambridge University Press, 2004

## Kanpo estekak

* Datuak: Q194253
* Multimedia: Evangelical Christianity / Q194253